DE CORNEILLE DE SCHEPPER. 20i 



vers l'Orient, estant illecq augmenté de la rivière de Bistriza; et ayanlz 

 passé ladicte rivière avecq une barque, avons prins à main droicte et che- 

 miné par montaignes et forests jusques à une plaine, de laquelle avons 

 entré dans un bourg appelle Zagora, à raison de la contrée qu'ilz nom- 

 ment Zagoria, laquelle dépend de la Hertzegovina. Audict lieu avons 

 logé chez ung chrestien nommé Dragonitz, duquel touz les enfans estoyent 

 turcqz, et néantmoings persistoit au christianisme, duquel nous sommes 

 enquis comment la province de Hertzegovina avoit esté réduicte soubz 

 l'obéissance du turcq, et respondit que l'empereur Mahumet s'en avoit 

 investy de la sorte et par le moyen que s'ensuyt. Au temps du roy Ma- 

 thias, le prince de ceste province s'appelloit Estienne, qui estoit fils de 

 Vonck, c'est-à-dire Lupus ou Wolphangus; lequel Stephanus ou Estienne 

 avoit ung filz appelle Vladislaùs, et ayant ledict Estienne trouvé une chres- 

 tienne pour la marier avecq sondict filz, estant icelle chreslienne ausdictes 

 fins venue au logis d'icelluy Estienne, ledict Estienne en seroit devenu 

 tant amoureux qu'il l'auroit viollée et forcée : dont la femme dudict Es- 

 tienne grandement irritée, auroit persuadé à sondict filz de soy retirer 

 vers les Turcqz, pour moyennant leur ayde, chasser son père de ses biens 

 et forteresses. Cependant ladicte femme ayant, d'une merveilleuse audace, 

 enchâssé les serviteurs de son mary hors la forteresse de Blagay, laquelle 

 est forte et située près la rivière de Bowna, auroit tenu ladicte forteresse 

 contre les forces de sondict mary jusques à la venue de son filz avecq 

 l'ayde des Turcqz, lesquelz venus auroient délivré ladicte forteresse du 

 susdict siège, et enchâssé ledict Estienne par son filz, et trois fois touché 

 de sa lance (car il ne le vouloit blescer, ains luy disoit : retire toy, pauvre 

 et misérable viellard, dans le chasteau de Nouy, car tu es cause que les 

 estrangers sont entrez en tes pays). Or, ledict Estienne s'estant retiré en 

 ladicte forteresse de Nouy, et voyant ses forces n'estre suffisantes pour 

 résister à celles des Turcqz, appella à son ayde les Hongrois, ausquelz il 

 résigna la moictié dudict chasteau, retenant pour soy l'autre moictié. 

 Depuis, estant survenu entre luy et les Hongrois certain débat, il résigna 

 aux Turcqz ce que luy restoit en ladicte forteresse, lesquelz, après avoir 

 eu guerre pour ce respect ung an et demy continuel contre les Hongrois, 

 Tome XXX. 2g 



